Tarefa 02: Primeira publicación do noso REA
Obxectivos da tarefa
No módulo 01 do curso reflexionamos, discutimos e creamos o armazón do noso REA. Neste módulo 02 imos dixitalizalo e completar o seu contido. Haberá que publicalo por primeira vez e compartilo cos participantes do curso na Aula Virtual para probas do CAFI. Os REAs que publiquemos neste módulo poderán ser modificados na tarefa do módulo 03 por compañeiros do curso.
Para a publicación do noso traballo non é necesario que este se atope finalizado, xa que simplemente pode pasar a formar parte dunha obra colectiva, ou funcionar a modo de inspiración para traballos de outros compañeiros.
Que imos publicar?
Publicaremos o resultado da concreción da Tarefa produto: Elaboración do guión do REA elaborado no Módulo 01, maquetado con eXe
En que consiste a tarefa?
Aínda que na Guía do curso (web) divídese a asignación de horas en tres apartados diferentes, cada participante do curso xestionará as 12 horas asignadas segundo a súa propia realidade.
Investigar as posibilidades de eXe consultando a documentación proposta na páxina principal do curso e realizando as prácticas que cada un considere.
Maquetar a nosa propia proposta utilizando a ferramenta eXe2, completando o guión co bocexo ou desenvolvemento dos contidos e das actividades e utilizando o Foro do Módulo 02. Como o facemos? A ferramenta eXe como apoio para a consulta e resolución de dúbidas. Será importante, na medida do posible, responder ás consultas dos compañeiros tentando ofrecer a axuda necesaria.
Seguir, na medida do posible, as especificacións indicadas na "Guía para la creación de recursos educativos abiertos" do Proxecto EDIA.
Publicar o REA na Aula Virtual de Formación como "Sitio Web" ou "IMS"
Indicacións de obrigado cumprimento:
Sobre a Autoría: Incluír no REA unha pantalla de "Autoría e fontes" (ver exemplo) a modo de:
Recoñecemento dos autores
Indicación da licenza, que terá que ser Creative Commons BY-SA
Publicación da fonte (.elp) para a súa transformación. Existen varias posibilidades:
Incluír a fonte no propio REA: utilizando o iDevice ficheiro adxunto
Subir a fonte á web (Dropbox, Googledrive, etc) e ligala dende a páxina de "Autoría" do noso REA
Sobre a publicación: Exportación do recurso como "Sitio Web" ou "Estándar educativo > Paquete de contido IMS" na Aula Virtual de Probas "Curso200/aulavirtual2". Ver " Distribución e acceso á aula virtual de probas"
Podedes atopar axuda na documentación do manual oficial ou no foro do curso:
Manual: Publicar en Moodle como HTML
Manual: Publicar en Moodle como IMS
Tema específico de foro "Dúbidas sobre exportación e publicación en Moodle de recursos feitos con eXe"
Sobre a entrega da tarefa: Elaboración de informe de evolución a modo "control de versións" a cubrir na entrega da tarefa
(recoméndase facelo previamente e non escribir directamente na aplicación do foro para evitar o risco de poder perdelo).
Como entregaremos a tarefa?
Cada participante do curso engadirá "un tema de conversa" neste foro que teña por título o do propio REA e copiará a seguinte táboa, substituíndo o texto en cursiva polos datos específicos do REA.
Tipo de recurso proposta educativa / resultado de proxecto / contido de formación docente
Destinatarios (nivel)
Área/áreas
Palabras clave (etiquetas): Ler contido "Palabra clave"
URL do guión (tarefa 01): Ligazón ao guión publicado na tarefa produto do módulo 01
URL do REA: Ligazón á páxina principal do REA
Breve informe de modificación:
Indicando brevemente os seguintes puntos:
O traballo feito,
(pode servir de moita axuda para que outro docente poida completar o REA)
Ideas que poidan servir a quen implemente o recurso.
Guía para la creación de recursos educativos abier...
Páxina oficial do Proxecto eXeLearning
Apartado de documentación oficial do Proxecto eXeL...
Vídeos do Manual de eXeLearning
Vídeos da páxina eXeLearning.net
Distribución e acceso á aula virtual de probas